**Պաղպաղակավաճառ ֆուրգոն** (անգլ.՝ ice cream van), բեռնատար առևտրային ավտոմեքենա՝ հագեցած համապատասխան սառնարանային

Պաղպաղակի ֆուրգոն Ավստրալիայում
սարքավորումներով պաղպաղակի պահպանման և տեղափոխման համար, որի նպատակն է դրա տեղափոխումը մանրածախ առևտրի համար։ Պաղպաղակի ֆուրգոնը, որը մնացել է մինչև մեր ժամանակներ, բավականին տարածված երևույթ է Արևմուտքի երկրներում, ինչպես նաև Իսրայելում և Հարավ-արևելյան Ասիայում, հաճախ հանդիպում է մարդաշատ վայրերում, այդ թվում նաև հասարակական միջոցառումների ժամանակ, զբոսայգիներում, լողափներում, երբեմն նրանք կանգ են առնում բնակելի թաղամասերի ու դպրոցների մոտ, որտեղ մեծ թվով երեխաներ կան։

Ամենից հաճախ այդպիսի ֆուրգոնները վաճառում են մրգային սառույց (որոշ երկրներում՝ սոֆուտո-կուրիմո), իսկ երբեմն էլ՝ սառը, ոչ ալկոհոլային խմիչքներ։ Գնորդների ուշադրությունը գրավելու համար այդպիսի ֆուրգոնների վրա կարող են նկարված լինել պաղպաղակի և մրգային սառույցի պատկերներ կամ էլ հայտնի մուլտֆիլմերի հերոսների նկարներ, վերջիններս կարող են լուրջ իրավական վեճերի հանգեցնել իրավատերերի հետ։ Որոշ ֆուրգոնների վրա առկա են զգուշացնող գրություններ վարորդների համար, որոնք տեղեկացնում են, որ այդպիսի ֆուրգոնների հետևից կարող են երեխաներ դուրս վազել, այդ իսկ պատճառով պետք է զգուշությամբ շրջանցել։

Պաղպաղակի տեղափոխման կոմերցիոն բեռնատար ավտոմոբիլները Արևմտյան Եվրոպայում և Ամերիկայում սկսել են հայտնվել դեռևս XX դարի առաջին տասնամայակում, երբ համապատասխան տեխնոլոգիաների զարգացումը թույլ էր տալիս տեղափոխել մթերքներ, որոնք պետք է լենեն սառեցված վիճակում, այնպիսիք, ինչպեսիք միսն ու կաթն են։ Ի սկզբանե այդպիսի բեռնատարներով տեղափոխում էին միայն սովորական պաղպաղակ, քանի որ սառնախցիկներն այդ ժամանակնորում շքեղություն էին և ամեն ընտանիքում չէ, որ կային։ Հետագայում, երբ սառնախցիկներով սառնարանները լայնորեն տարածում գտան բնակարաններում և առևտրի ցանցերում, այդպիսի ֆուրգոնների հիմնական ապրանքը դարձավ տարբեր տեսակի մրգային սառույցը և նմանօրինակ սառը արտադրանքը։

Շվեցիայում պաղպաղակների ֆուրգոնները առաջին անգամ հայտնվել են 1960-ականներին, Ֆինլանդիայում՝ միայն 1993 թվականին։ Վերջին ֆիննական ընկերությունը, որն ուներ նման բեռնատարներ, դադարեցրեց իր գործունեությունը 2013 թվականին, մինչդեռ 2014 թվականին լուրեր տարածվեցին ֆիննական փողոցներ պաղպաղակների ֆուրգոնների հնարավոր վերադարձի,մասին։ Իսրայելում պաղպաղակի ֆուրգոնի առաջին տերը դարձավ Մորդեհայ Դեյվիը, որն իր գործունեությունը սկսել էր 1979 թվականին և շարունակում է մինչ օրս։ Պաղպաղակի ֆուրգոնները ժամանակ առ ժամանակ ԶԼՄ-ների կողմից, որպես աղմուկի աղբյուր,կամ, օրինակ, ծխախոտի փողոցային առևտրի թաքստոց, ենթարկվում են քննադատության։ Այդուհանդերձ դրանք նաև դիտվում են որպես կարևոր մշակութային խորհրդանիշ,, նրանց նվիրված մի քանի երգ է գրված։

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: sh2002009439 |

 |

Ծանոթագրություններ
------------------

1. ↑  Have you seen an ice cream van recently?
2. ↑  "Why isn't John Finnemore more famous? | Penelope Irving". Արխիվացված է the original 2014 թ․ նոյեմբերի 29-ին. Retrieved 2014 թ․ նոյեմբերի 19.
3. ↑  "SEMA: Kia Soul EV ice cream van — motoring.com.au". Արխիվացված է the original 2014 թ․ նոյեմբերի 29-ին. Retrieved 2020 թ․ օգոստոսի 6.
4. 1 2  Ice Cream Trucks
5. ↑  A Brief History of the Ice Cream Truck
6. ↑  "Jäätelöautot saattavat kadota?". taloussanomat.fi. Retrieved 11.10.2012.
7. ↑  "Jätskiautot tulevat taas -tällainen on uusi tunnari, kuuntele!". MTV Media. Retrieved 6.3.2014.
8. ↑  "Yle: Viimeiset jäätelöautot lopettavat elokuussa". Kauppalehti. 23.7.2013. Արխիվացված է the original 2013 թ․ օգոստոսի 24-ին. Retrieved 11.8.2013.
9. ↑  "Jäätelöautot tekevät paluun". Itäväylä. Արխիվացված է the original 2014 թ․ նոյեմբերի 2-ին. Retrieved 7.3.2014.
10. ↑  33 שנה באוטו גלידה: «זו עבודה שלא נמאסת»
11. ↑  "Code of Practice on Noise from Ice Cream Van Chimes". Retrieved 2012 թ․ հունվարի 10.
12. ↑  "Ice cream ploy by tobacco sellers". BBC. 2001 թ․ մայիսի 3.
13. ↑  Save Our Ice Cream Vans